CELEX: 62011CN0376
Language: el
Date: 2011-07-15 00:00:00
Title: Υπόθεση C-376/11: Αίτηση για την έκδοση προδικαστικής αποφάσεως, την οποία υπέβαλε το Cour d'appel de Bruxelles (Βέλγιο) στις 15 Ιουλίου 2011 — Pie Optiek κατά Bureau Gevers και European Registry for Internet Domains

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/11
            
         Αίτηση για την έκδοση προδικαστικής αποφάσεως, την οποία υπέβαλε το Cour d'appel de Bruxelles (Βέλγιο) στις 15 Ιουλίου 2011 — Pie Optiek κατά Bureau Gevers και European Registry for Internet Domains
   (Υπόθεση C-376/11)
   2011/C 298/21
   Γλώσσα διαδικασίας: η γαλλική
   
      Αιτούν δικαστήριο
   
   Cour d'appel de Bruxelles
   
      Διάδικοι στην υπόθεση της κύριας δίκης
   
   
      Εφεσιβάλλουσα: Pie Optiek
   
      Εφεσίβλητες: Bureau Gevers και European Registry for Internet Domains
   
      Προδικαστικά ερωτήματα
   
   
               1)
            
            
               Έχει το άρθρο 12, παράγραφος 2, του κανονισμού (ΕΚ) 874/2004 της Επιτροπής, της 28ης Απριλίου 2004, για τη θέσπιση κανόνων δημοσίου συμφέροντος σχετικά με την υλοποίηση και τις λειτουργίες του.eu τομέα ανωτάτου επιπέδου και τις αρχές που διέπουν την καταχώριση (1) την έννοια ότι, σε μια κατάσταση στην οποία το οικείο προηγούμενο δικαίωμα είναι δικαίωμα επί σήματος, οι όροι «κάτοχοι προηγούμενων δικαιωμάτων» μπορούν να αφορούν πρόσωπο το οποίο έλαβε απλώς άδεια από τον δικαιούχο του σήματος να καταχωρίσει στο όνομά του, αλλά για λογαριασμό του δικαιοπαρόχου, ένα όνομα τομέα ταυτόσημο ή παρόμοιο με το σήμα, χωρίς ωστόσο να λάβει άδεια να προβεί σε άλλες χρήσεις του σήματος ή σε χρήση του σημείου ως σήματος, για παράδειγμα, για την εμπορική διάθεση προϊόντων ή υπηρεσιών που καλύπτει το σήμα;
            
         
               2)
            
            
               Σε περίπτωση καταφατικής απαντήσεως στο ερώτημα αυτό, έχει το άρθρο 21, παράγραφος 1, στοιχείο α', του κανονισμού (ΕΚ) 874/2004 της Επιτροπής, της 28ης Απριλίου 2004, για τη θέσπιση κανόνων δημοσίου συμφέροντος σχετικά με την υλοποίηση και τις λειτουργίες του.eu τομέα ανωτάτου επιπέδου και τις αρχές που διέπουν την καταχώριση την έννοια ότι «δικαιώματα και έννομο συμφέρον» υφίστανται ακόμη και αν ο «κάτοχος προηγούμενων δικαιωμάτων» προέβη σε καταχώριση του ονόματος τομέα.eu στο όνομά του, αλλά για λογαριασμό του δικαιούχου του σήματος, όταν ο τελευταίος δεν είναι επιλέξιμος κατά το άρθρο 4, παράγραφος 2, στοιχείο β', του κανονισμού (ΕΚ) 733/2002 του Ευρωπαϊκού Κοινοβουλίου και του Συμβουλίου, της 22ας Απριλίου 2002, για την υλοποίηση του.eu τομέα ανωτάτου επιπέδου (2);
            
         
      (1)  EE L 162, σ. 40.
   
      (2)  EE L 113, σ. 1.